גל השרפות בישראל (2016)

מ-22 ועד 27 בנובמבר 2016 אירע גל שרפות בישראל שבמהלכו טיפלה הרשות הארצית לכבאות והצלה ביותר מ־1,700 שרפות בשטחים פתוחים ובנויים באזורים שונים ברחבי ישראל. שריפות גדולות במיוחד דלקו בחיפה – שבה היו כמה מוקדי בעירה בתוך העיר – בזכרון יעקב, בגוש טלמונים, בהרי ירושלים ומקומות נוספים. מדו"ח מבקר המדינה על ההיערכות לשריפות, הפיצויים שניתנו בגינן, והעלויות למשק עולה כי השריפות כילו שטחים בגודל של כ-41 קמ"ר, וכתוצאה מהן נפגעו כ־1,900 דירות – מהן כ-580 נפסלו למגורים – וניזוקו 123 כלי רכב. טפסר רן שלף, ראש מחלקת חקירות ברשות לכבאות והצלה, קבע בריאיון, שרוב השריפות המשמעותיות נגרם מהצתות מכוונות בידי ערבים. תנאים של מזג אוויר יבש בעקבות רוחות מזרחיות בימי השריפות, הובילו להתפשטות השריפות ואובדן שליטה עליהן. שרפות חורש פרצו גם מחוץ לתחומי ישראל: בירדן, בסוריה וברשות הפלסטינית. על פי מידע שהתקבל ממשטרת ישראל ומנציבות כיבוי האש קבעה רשות המיסים כי חלק מן ההצתות בוצע על רקע לאומני. סתיו 2016 התאפיין ביובש ניכר והעדר משקעים. בשליש השלישי של נובמבר החלו להתפתח תנאי מזג אוויר קיצוניים: רוחות מזרחיות ערות וכן יובש ניכר, מזג אוויר המקל על בעירה התחלתית ומסייע להתפשטותה במהירות לאחר מכן. תנאים אלו נמשכו מספר ימים והיו חריגים במשכם הארוך. הטמפרטורה הייתה נמוכה מהרגיל בימים אלו. בבוקר 26 בנובמבר נרשמה טמפרטורה של 1.6 מעלות צלזיוס בבית דגן - הטמפרטורה הנמוכה ביותר שנרשמה בישראל בחודש נובמבר מאז החלו המדידות. בעבר אירעו מעט מקרים של רצף ארוך של ימים יבשים והם בנובמבר-דצמבר 1962, נובמבר 1996 ונובמבר-דצמבר 2010. תנאים דומים גרמו לליבוי השרפה הגדולה בכרמל בדצמבר 2010. המוקד המרכזי ב-22 בנובמבר היה בזכרון יעקב, שם נשרפו שטחים רבים וכן רכוש. קודם לכן פרצה שרפה ביער לטרון, שהביאה לפינוי תושבי נווה שלום. שריפות פרצו גם במקומות נוספים. ב-23 בנובמבר התחילו שריפות ביישובים בצפון ובמקומות נוספים. שריפות או הצתות שפרצו בסמוך ליישובים נטף, טלמון ודולב, הביאו לפינוי תושבים מבתיהם. ביום זה ביקש ראש הממשלה בנימין נתניהו עזרה בכיבוי ממדינות שונות בעולם, ונשלחו מטוסי כיבוי. ב-24 בנובמבר בשעות הבוקר החלה שרפת ענק בחיפה, כתוצאה מהצתות ב-4 מוקדים. שריפות פרצו בהרי ירושלים, באזור המרכז ובדרום. בחיפה פונו 13 שכונות: דניה, רמות ספיר, רמת חן, רמת אלמוגי, רמת בן-גוריון, אחוזה, מרכז חורב, רוממה, רמת אשכול, בגין, רמת גולדה, הוד הכרמל ונאות פרס, הטכניון ואוניברסיטת חיפה, ועלו באש מבנים רבים. לקראת ערב פונו בתי הסוהר כרמל, דמון וכלא 6.‏ בסך הכל פונו כ-85 אלף איש מבתיהם ולמחרת בשעות הצהריים הורשו כל התושבים לחזור לבתיהם. למעלה מ-160 איש נפגעו משאיפת עשן. מעל 600 בתים ניזוקו בשרפה זו. כן התחוללה באותו יום שרפה בין הכפרים נחף וסאג'ור וביער רמות מנשה. ביום זה הזמין ראש הממשלה בנימין נתניהו מטוס מסוג בואינג 747 גלובל סופרטנקר מארצות הברית, ושני מטוסי כיבוי גדולים נוספים מרוסיה. בין הגורמים האזרחיים שנערכו לסיוע, הודיעה התנועה האסלאמית על הקמת חדר מצב לשעת חירום ומסרה על נכונתה לסייע ולקלוט משפחות המפונים מאירועי השריפות בכל רחבי המדינה ובכל היישובים הערבים. עבור כל אזרחי המדינה, מוסלמים, נוצרים ויהודים. שריפות פרצו גם באזור חברון, שכם, מזרח ירושלים, רמאללה, טולכרם וג'נין, גורמים ברשות הפלסטינית הפנו אצבע מאשימה למתנחלים כמי שהציתו אותן. בלילה שבתחילת 25 בנובמבר פרצה שרפה גדולה סמוך ליישובים שורש ובית מאיר שבהרי יהודה. תושבי בית מאיר פונו מבתיהם, ובתים אחדים ביישוב ניזוקו. בצהריים פרצו שריפות גדולות ליד נטף ומעלה החמישה ככל הנראה כתוצאה מהשלכת בקבוק תבערה על ידי פלסטינים מהכפר הסמוך. ביום זה הודיע ראש הממשלה בנימין נתניהו במסיבת עיתונאים כי ביקש 20 מטוסי כיבוי נוספים שיגיעו עוד באותה יממה. בסוף אותו יום בשעות הערב נחת מטוס סופרטנקר בנתב"ג ולמחרת פעל בהרי יהודה. בערב התחדשה השרפה בדולב לאחר שכובתה יומיים קודם לכן. בסוף אותו יום הציתו מחבלים פלסטינים שרפה גדולה סביב היישוב חלמיש (נווה צוף), והוא פונה מיושביו. היישוב ניזוק באורח קשה מאוד: כ-40 בתים ביישוב עלו באש, מהם לפחות 15 נשרפו כליל. ב-26 בנובמבר אירעו מספר שריפות ברחבי הארץ וכן התמשכה השרפה בחלמיש. ב-27 בנובמבר פרצה שרפה בזכרון יעקב ליד "רמי לוי". בנוסף הייתה שרפה גדולה ליד חדרה שכובתה כעבור שלוש שעות. כמו כן, נעצרו 6 ערבים-ישראלים אחרי שנחשדו בהצתת חורשה סמוך לצומת יאסיף, מטוס כיבוי הוזנק לאוויר וכיבה את השרפה בטרם התפשטה. במקרים רבים עלו חשדות כי מקור השרפה בהצתה על רקע לאומני. ראש הממשלה, בנימין נתניהו, והשרים גלעד ארדן, נפתלי בנט ואיילת שקד קבעו כי ההצתות הן מעשה טרור. השר ארדן הוסיף כי הגורמים המקצועיים בכיבוי האש חושדים כי 60% מהשרפות מקורן בהצתות. לנוכח זאת הורה המפכ"ל להקים צוות מיוחד כדי לחקור כל שרפה כחשד להצתה. בפעילות משותפת של השב"כ, משטרת ישראל וצה"ל נעצרו כ-37 חשודים, מתוכם 19 פלסטינים וכ-18 ערבים-ישראלים בחשד להצתה ועוד חמישה בני אדם נוספים נעצרו בחשד להסתה להצתה. חלק מהחשודים נעצרו תוך כדי שהציתו או שהיו בדרכם להצית ושניים מהם הודו בהצתה בחקירתם. כתבי אישום הוגשו נגד חשודים אחדים בגין הצתה אך לא על רקע לאומני. ב-10 בינואר 2017 שחרר בית המשפט העליון את עלי מחאג'נה, לאחר שהוגש נגדו כתב אישום. בפברואר 2017 הוגש נגד 3 פלסטינים כתב אישום שבו הואשמו בהצתת השרפה בנווה צוף. לשלושה עבר ביטחוני, אולם בכתב האישום לא מיוחסים להם מניעים לאומניים. ביחס לשרפה בבית מאיר נבדק חשד שהיא נגרמה מפצצות תאורה שירתה המשטרה במהלך מרדף אחר חוליית גנבים שנחשדו כמציתים. מתקן שתמונתו הופצה ברשתות החברתיות והוצג בתור אמצעי הצתה ביער הזורע התברר מאוחר יותר כמחסה שנבנה על ידי ילדים. בהודעה של הרשות הארצית לכבאות והצלה מ-29 בנובמבר נמסר כי לפחות 25 אירועים נחקרים בחשד להצתה. באפריל 2017 אמר טפסר רן שלף, ראש מחלקת חקירות ברשות לכבאות והצלה כי כמעט 90 אחוז מהשריפות המשמעותיות היו הצתות. לוחמי האש של הרשות הארצית לכבאות והצלה נדרשו למאמץ מוגבר לשם כיבוי השריפות. בסך הכל הגיע מספר הכבאים ל-1616. בנוסף גויסו כ-450 חיילי סדיר ומילואים של פיקוד העורף להשתתפות בכיבוי השריפות ולסיוע אזרחי. בשיא האירועים פעלו בכל הארץ 375 כלי רכב. במהלך האירועים פרסמה הרשות צו האוסר על הדלקת אש בשטחים פתוחים בכל רחבי ישראל שמצפון לכביש 25 (כביש נחל עוז-צומת הערבה). מגן דוד אדום פינה מאושפזים מהמרכז הגריאטרי-שיקומי פלימן בחיפה. מרכז רפואי כרמל, השוכן בסמוך למוקדי שרפה בחיפה נערך בצוותים מתוגברים לטיפול בנפגעי השרפה בעיר. כ-20,000 שוטרי משטרת ישראל, ובנוסף להם מתנדבים ולוחמי משמר הגבול, פעלו במוקדים השונים של השריפות. כמו כן, נערכו למניעת ביזה באזורי מגורים שנפגעו בשריפות. חוקרי המשטרה, יחד עם חוקרי השב"כ, פעלו לאיתור חשודים בהצתת שריפות ולאיתור חשודים בהסתה להצתה. חיל האוויר הישראלי הפעיל מטוסי תצפית מאוישים מדגם צופית וכטב"מים מסוגים שונים לשם איתור מוקדי שריפות יער ומציתי שריפות. מטוסי הכיבוי הזרים שהגיעו לישראל פעלו מבסיס חצור של החיל. חברת החשמל הכריזה על מצב חירום ועובדי החברה פעלו לניתוק זרם החשמל באזורי השריפות ולהחזרתו עם חלוף הסכנה, תוך ניתוק נקודתי של הבתים שעלו באש. בהמשך פעלו לתיקון נזקי תשתיות החשמל. תנועת הרכבות הופסקה מספר פעמים בין בנימינה לחדרה בעקבות שריפות בקרבת המסילה. במהלך השרפה בכרמל, שדה התעופה בחיפה נסגר לפעילות אזרחית, על מנת לאפשר טיסות כיבוי. מנהרות הכרמל נפתחו לנסיעה ללא תשלום למספר שעות ושימשו כציר פינוי. רשות המסים בישראל פרסמה רשימה של יישובים שהשריפות בהם הן הצתות מכוונות שעולה בהן חשד סביר כי מקורן בפעולות איבה. מי שניזוקו מהשריפות ביישובים אלה יקבלו פיצוי מרשות המיסים, ואלה מהם המבוטחים בביטוח רכוש אינם זכאים לפיצוי מחברת הביטוח (משום שפוליסת רכוש אינה מכסה נזקי מלחמה), אך חברות הביטוח נענו לבקשת האוצר להשלים את הפיצוי למבוטחים אלה (כאשר סכום ביטוח התכולה גדול מהפיצוי הממשלתי). המדינה הודיעה על הענקת סיוע כספי ראשוני שיועבר באמצעות העיריות על סך 2,500 ₪, לכל אדם שלא יכול לחזור לביתו בעקבות השריפות. כחודשיים וחצי לאחר גל השריפות הודיע מנהל רשות המיסים, משה אשר, על השלמת הטיפול ב-70% מהתביעות לפיצוי. עד דצמבר 2017 הסתיים הטיפול ב–99% מ–2,762 תביעות שהוגשו לרשות המיסים, ושולמו פיצויים בסך כולל של 227 מיליון ש"ח. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. סיוע נוסף של גורמים שונים. אתר פייסבוק הפעיל, לראשונה בישראל, את כלי 'בדיקת הבטיחות' (Safety Check) בחיפה בעקבות פינוי של עשרות אלפי תושבי העיר ב-24 בנובמבר, המאפשרת למשתמשי האתר להודיע שהם בריאים ושלמים. בשל ריבוי מוקדי השרפה ברחבי ישראל, פנתה ישראל למדינות שכנות לקבלת סיוע, בין השאר על בסיס הסכמי שיתוף פעולה קיימים. סיוע בדמות השאלת מטוסי ומסוקי כיבוי התקבל מאיטליה שפנתה מיוזמתה להציע עזרה, טורקיה, יוון, קפריסין מדינות אלו הקדימו להגיע ולסייע, קרואטיה, הממלכה המאוחדת ורוסיה ששלחה מטוסי כיבוי גדולים. ישראל גם הזמינה מטוס מסוג גלובל סופרטנקר, דגם מטוס כיבוי הגדול ביותר בעולם מארצות הברית, וזה הגיע ב-25 בנובמבר בערב אך כמעט ולא נעשה בו שימוש. סך הכל פעלו כ-325 אזרחים זרים שהגיעו לארץ בעקבות פניית ישראל ו-22 כלים אוויריים כסיוע זר. לאורך גל השריפות שוגרו מטוסי הכיבוי הזרים והישראלים ל-676 גיחות, המסתכמות בכ-564 שעות טיסה, במסגרתן הוטלו למעלה מ-1,620,000 ליטר נוזלים, קצף ומעכבי בעירה מעל מוקדי האש השונים ובסמוך לצירי התנועה. הגורמים שסייעו: אוקראינה אוקראינה - 10 אנשי צוות ושני מטוסי כיבוי AN32.‏ אזרבייג'ן אזרבייג'ן - 12 אנשי צוות ומטוס כיבוי ברייב 200.‏ איטליה איטליה – 13 אנשי צוות ושני מטוסי כיבוי בומברדייה 415. ארצות הברית ארצות הברית - שמונה אנשי צוות ומטוס סופרטנקר. וכן 39 כבאים שהגיעו בטיסות מסחריות. הממלכה המאוחדת הממלכה המאוחדת – השאלת מסוק כיבוי. הרשות הפלסטינית הרשות הפלסטינית - העבירה לישראל 8 כבאיות ו-30 אנשי צוות. ארבע פעלו באזור ירושלים והארבע האחרות בחיפה. טורקיה טורקיה – 10 אנשי צוות ושלושה מטוסי בומברדייה 415. יוון יוון – 42 אנשי צוות ושלושה מטוסי כיבוי בומברדייה 415. ירדן ירדן - השאלת כבאיות. מצרים מצרים - השאלת 2 מסוקי כיבוי. ספרד ספרד - השאלת 4 מטוסי כיבוי. צרפת צרפת - 14 אנשי צוות, שני מטוסי כיבוי CL 425, לצד מטוס סיוע BE 200. וכן שישה כבאים שהוצבו בראשון לציון. קפריסין קפריסין – 9 אנשי צוות ומטוס כיבוי אייר טרקטור AT. וכן 89 כבאים וארבע כבאיות. קרואטיה קרואטיה – 14 אנשי צוות ושני מטוסי כיבוי בומברדייה 415. רוסיה רוסיה – השאלת שני מטוסי כיבוי מדגם ברייב 200 ו-24 אנשי צוות. מדינות נוספות הציעו סיוע אך ישראל הודיעה להן באותו שלב שהוא כבר אינו נחוץ ובהן: אוסטריה אוסטריה, בולגריה בולגריה, בלארוס בלארוס, גאורגיה גאורגיה, הולנד הולנד, סלובקיה סלובקיה, פורטוגל פורטוגל, צ'כיה צ'כיה, רומניה רומניה ושווייץ שווייץ. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בדיקה שנערכה מטעם משרד מבקר המדינה במספר רשויות מקומיות בין אוגוסט 2017 למאי 2018, בעקבות השריפה ב-2016, גילתה כי ליקויים שעלו בדו"ח המבקר בעקבות השריפה בכרמל ב-2010 לא טופלו. בסיכום דו"ח המבקר מ-2018 נרשם: ”על משרדי הממשלה, גופי החירום, רשות המיסים והרשויות המקומיות לפעול בנחישות לקידום ההיערכות לאירועי חירום אזרחיים ולטיפול מהיר ויעיל באירועים דומים ואף חמורים יותר בעתיד, ובמיוחד לקראת קיץ 2019”. גל השריפות בישראל (2019) מפת מוקדי השריפות גל השריפות - היום השלישי, באתר הארץ, 24 בנובמבר 2016 גל השריפות - היום הרביעי, באתר הארץ, 24 בנובמבר 2016 גל השריפות - היום השישי, באתר הארץ, 27 בנובמבר 2016 השר ארדן: צריך להרוס בתים של מציתים | עדכונים שוטפים, באתר וואלה, 26 בנובמבר 2016 - יומן אירועים 26 בנובמבר 2016 יעל פרידסון ואחיה ראב"ד, 5 ימים של אש: 180 נפגעים, 560 דירות נשרפו, באתר ynet, 27 בנובמבר 2016 קובי רוזן, ‏כ-30 עצורים, כ-180 נפגעים ולמעלה מ-560 דירות שרופות, באתר כיכר השבת, 27 בנובמבר 2016 רועי ינובסקי, 1,773 שריפות, כ-2,000 כבאים: מערך הכבאות מסכם את מבצע "באש ובמים", באתר ynet, 28 בנובמבר 2016 עפרה לקס, הצתה מאוחרת, באתר ערוץ 7, מתוך בשבע, 2 במרץ 2017, ד' באדר תשע"ז רועי ינובסקי, 1,773 שריפות, כ-2,000 כבאים: מערך הכבאות מסכם את מבצע "באש ובמים", באתר ynet, 28 בנובמבר 2016 משרד מבקר המדינה ונתיב תלונות הציבור, היערכות הרשויות המקומיות לשריפות, תפקודן במהלך גל השריפות בנובמבר 2016, פיצוי הניזוקים והעלויות למשק, 2 בדצמבר 2018 71 הצתות מתוך 80 שריפות משמעותיות, מכ-1,700 אירועי שרפה גלעד צוויק, ראש מחלקת חקירות בכיבוי אש שובר שתיקה: "השריפות בנובמבר – טרור", באתר מידה, 4 באפריל, 2017 הכרה בחלק מאירועי השריפות כנזק הזכאי לפיצויים לפי חוק מס רכוש וקרן פיצויים, בדף פייסבוק של רשות המיסים, 29 בנובמבר 2016 יובש ורוחות חזקות נובמבר 2016 - סקירה ראשונית(הקישור אינו פעיל, 18.8.2021), אתר השירות המטאורולוגי הישראלי, 24 בנובמבר 2016 עדי חשמונאי, אלי אשכנזי ושלומי גבאי‏, תושבי זכרון יעקב נדהמו מההרס: "תפילין, תמונות, הכול הלך", באתר וואלה, 23 בנובמבר 2016 גלעד שלמור, ‏"הבית נשרף כליל, אין מה להציל", באתר ‏מאקו‏, 23 בנובמבר 2016 משה שטיינמץ‏, שרפה פרצה ביער לטרון: תושבי נווה שלום פונו מבתיהם, באתר וואלה, 22 בנובמבר 2016 בתים נשרפו, תינוקות נפגעו: היממה הבוערת ברחבי הארץ - דקה אחר דקה, באתר וואלה, 22 בנובמבר 2016 גל השריפות - דקה אחר דקה, באתר ‏מאקו‏, 23 בנובמבר 2016 האש לא פוסקת: שרפה מאיימת על כביש 1, 60 משפחות פונו בטלמון, באתר וואלה, 24 בנובמבר 2016 אלי סניור ורועי ינובסקי, טרור ההצתות: "מוקדי האש בחיפה - בשל הצתה", באתר ynet, 24 בנובמבר 2016 גל שריפות ברחבי הארץ: 75 אלף תושבים פונו מבתיהם, 8 עצורים בחשד למעורבות; נתניהו: "עומדים מול טרור מציתים", באתר כלכליסט, 24 בנובמבר 2016 אלי לוי, יוסי אלי והילה אלרואי, שרפה משתוללת בחיפה: שכונות שלמות פונו, עשרות נפגעו משאיפת עשן, באתר nana10‏, 24 בנובמבר 2016 לא רק בחיפה: שריפות בכל הארץ, באתר ‏מאקו‏, 24 בנובמבר 2016 יאיר קראוס, נטעאל בנדל וחופי עמוס, כך נראה יום האסון הגדול מאז השרפה בכרמל, באתר nrg אחיה ראב"ד, רענן בן צור, רועי ינובסקי, איתי בלומנטל, יואב זיתון ואיתמר אייכנר, גל ההצתות: יותר מ-100 נפגעים בחיפה, עוצר יציאות בצה"ל, באתר ynet, 24 בנובמבר 2016 חיפה עולה באש: הסופרטנקר בדרך, באתר ‏מאקו‏, 24 בנובמבר 2016 60000 איש פונו מבתיהם בעוד כבאים ממשיכים להיאבק בשריפות וושינגטון פוסט, 24 בנובמבר 2016 עדכונים שוטפים: שריפות רבות משתוללות ברחבי הארץ, באתר וואלה, 25 בנובמבר 2016 אחיה ראב"ד, יואב זיתון, שחר חי, אליאור לוי ורועי ינובסקי, הכבאים פועלים בחיפה, שרפה גדולה באזור כרמיאל, באתר ynet, 24 בנובמבר 2016 קובי נחשוני ורועי ינובסקי, שרפה גדולה פרצה בהרי יהודה - תושבי בית מאיר מפונים, באתר ynet, 25 בנובמבר 2016 יוסי אלי ורם גולדנצוייג, שרפה במעלה החמישה: תושבי נטף פונו, מסעדה ובית נפגעו, באתר nana10‏, 25 בנובמבר 2016 רועי ינובסקי ואחיה ראב"ד, שרפה גדולה בהרי ירושלים, מסעדה ובית עלו בלהבות, באתר ynet, 25 בנובמבר 2016 איתי בלומנטל, הסופרטנקר בנתב"ג: "אנחנו כאן כדי לסייע", באתר ynet, 26 בנובמבר 2016 עומרי אפרים, רועי ינובסקי ואליאור לוי, ליל בלהות בחלמיש: "בתים בערו וקרסו באפקט דומינו", באתר ynet, 26 בנובמבר 2016 אלישע בן קימון ואטילה שומפלבי, בנט בחלמיש: "מחבלי אש רצו להרוג יישוב בישראל", באתר ynet, 27 בנובמבר 2016 איציק וייס, שישה ערבים נעצרו לאחר שהציתו חורשה סמוך לכפר יאסיף, באתר חדשות 0404‏,‏ 27 בנובמבר 2016 עמוס הראל, נעה שפיגל, יניב קובוביץ, ג'קי חורי, במערכת הביטחון מעריכים כי בחלק מהמקרים מדובר בהצתות על רקע לאומני, באתר הארץ, 24 בנובמבר 2016 שי ניר, ‏הסתה, הצתה, הסתה וחוזר חלילה, באתר דבר העובדים בארץ ישראל, 25 בנובמבר 2016. אלעד שור, הסופר טנקר החל לפעול, חשודים נוספים נעצרו, באתר ערוץ 20, 26 בנובמבר 2016(הקישור אינו פעיל, 18.8.2021). קובי רוזן, ‏כ-30 עצורים, כ-180 נפגעים ולמעלה מ-560 דירות שרופות, באתר כיכר השבת, 27 בנובמבר 2016 משה נוסבאום, ‏המשטרה: 18 מהחשודים בהצתות - ערביי ישראל, באתר ‏מאקו‏, 27 בנובמבר 2016 מקסים לנגו, מפגע ערבי שניסה להצית את פארק בגין נלכד על ידי כוחותינו, באתר חדשות 0404‏,‏ 26 בנובמבר 2016 איציק וייס, כוחותינו תפסו מחבלים נוספים בעת ניסיונות הצתה באיו״ש, באתר חדשות 0404‏,‏ 26 בנובמבר 2016 השר ארדן: צריך להרוס בתים של מציתים | עדכונים שוטפים, באתר וואלה, 26 בנובמבר 2016, ראו דיווח ב-13:46 נעה שפיגל, צעיר וקטין מאום אל פאחם נאשמים בהצתה, לא על רקע לאומני, באתר הארץ, 15 בדצמבר 2016 ג'קי חורי, ניר חסון, תושב אום אל-פחם שהואשם בהצתה בגל השריפות שוחרר לאחר חודש וחצי, באתר הארץ, 12 בינואר 2017 3 פלסטינים מואשמים בהצתה בנווה צוף, באתר ערוץ 7, 5 בפברואר 2017 בין קטאנה לקליפורניה, באתר העין השביעית, 8 בדצמבר 2016 רועי ינובסקי, לא יפוצו על נזקי האש: "המדינה צריכה לקחת אחריות", באתר ynet, 30 בנובמבר 2016 מערכת וואלה! חדשות‏, "בסך הכל משחק": תמונת "מתקן ההצתה" שהופצה התגלתה כשעשוע, באתר וואלה, 25 בנובמבר 2016 סיכום מבצע באש ובמים, באתר הרשות הארצית לכבאות והצלה, 29 בנובמבר 2016 ירון דורון, סיכום גל האש: 1,773 שריפות בכל הארץ, באתר nrg‏, 28 בנובמבר 2016 13 שכונות מפונות בחיפה, גיוס מילואים של מאות כבאים מפיקוד העורף, באתר ynet, 24 בנובמבר 2016 צו איסור על הדלקת אש בשטחים פתוחים, באתר הרשות הארצית לכבאות והצלה דניאל הרץ, ‏השרפה הגדולה בחיפה - הצתה מכוונת, באתר כיכר השבת, 24 בנובמבר 2016 אחיה ראב"ד ורועי ינובסקי, המפכ"ל ליד זכרון יעקב: "המשטרה בשטח כדי למנוע ביזה", באתר ynet, 22 בנובמבר 2016 יואב זיתון ועומרי אפרים, תיעוד אווירי: מל"טים ומטוסי תצפית מול המציתים, באתר ynet, 25 בנובמבר 2016 גילי כהן, יניב קובוביץ, תצפיתניות, לוחמים ממגלן ומאגוז, ומל"ט ה"איתן": כך מאתר צה"ל חשודים בהצתה, באתר הארץ, 28 בנובמבר 2016 חברת החשמל הכריזה על מצב חירום נוכח גל ההצתות, באתר Sponser עדכונים שוטפים ממוקדי האש: שרפה פרצה בבית מאיר, התושבים פונו, באתר מעריב אונליין, 24 בנובמבר 2016 עדכון הכרה בשני אירועים נוספים, באתר רשות המסים בישראל, 14 בדצמבר 2016 מירב ארלוזורוב, הדיל בין האוצר לחברות הביטוח לכיסוי נזקי השריפות: מי מרוויח ומי מפסיד, באתר TheMarker‏, 30 בנובמבר 2016 תומר ורון, ‏2,500 ש"ח לאדם בשל השריפות: מי מכסה את העלויות?, באתר גלי צה"ל, 28 בנובמבר 2016 אליצפן רוזנברג, מנהל ר' המסים: מטפלים ב-10,000 מקרי ידויי אבנים בשנה, באתר ynet, 8 בפברואר 2017 נעה שפיגל, ניר חסון, נפגעי גל השריפות פוצו במאות מיליונים על פעולת איבה, גם במקרים של רשלנות, באתר הארץ, 13 בדצמבר 2017 איתי מקמל, פייסבוק הפעילה לראשונה בישראל את בדיקת הבטיחות בעקבות השריפות, אתר TGSPOT,‏ 26 בנובמבר 2016 איתמר אייכנר, טורקיה, רוסיה ומדינות נוספות שולחות מטוסי כיבוי, באתר ynet, 24 בנובמבר 2016 ניר דבורי, ‏מטוסי כיבוי ראשונים מחו"ל הגיעו לארץ, באתר ‏מאקו‏, 24 בנובמבר 2016 גל שריפות ברחבי הארץ; נתניהו: "הצתה היא טרור לכל דבר", באתר גלובס, 24 בנובמבר 2016 איתי בלומנטל, רועי ינובסקי, מורן אזולאי ואיתמר אייכנר, שלוש שעות באוויר והתזה אחת: הסופרטנקר נחת, באתר ynet, 27 בנובמבר 2016 איתי בלומנטל, מטוס טורקי, מסוק מצרי וסופרטנקר אמריקני. כך נראה סיוע הכיבוי האווירי בפעולה, באתר ynet, 27 בנובמבר 2016 Україна відправить свої літаки гасити пожежі в Ізраїлі אזרבייג'ן ואוקראינה ישלחו מטוסי כיבוי לישראל, באתר ynet, 24 בנובמבר 2016 לילך שובל, ירדן ומצרים שולחות סיוע, באתר ישראל היום, 25 בנובמבר 2016 מהדורת החדשות 19:00 "האיחוד האירופי עומד לצד ישראל בשעתה הקשה", ברשת ב', 25 בנובמבר 2016 עזרה מקפריסין לחיפה, 26 בנובמבר 2016, אתר חי-פה שלומית צור, ‏מבקר המדינה: "הרשויות לא יישמו לקחי אסון הכרמל", באתר גלובס, 2 בדצמבר 2018 משה כהן, ‏דוח המבקר: "כישלון בהיערכות המדינה לטיפול בשריפות", באתר מעריב אונליין, 2 בדצמבר 2018